b'\n_START_ARTICLE_\nAngstrom\n_START_SECTION_\nKasaysayan\n_START_PARAGRAPH_\nAng angstrom ay ipinangalan mula sa Swekong pisikong si Anders Jonas \xc3\x85ngstr\xc3\xb6m (1814\xe2\x80\x931874), isa sa mga tagapagtatag ng ispektroskopyo na kilala din sa mga pag-aaral ng astropisika, paglipat ng init, magnetismong terestriyal, at sa aurora borealis._NEWLINE_Noong 1868, nilikha ni \xc3\x85ngstr\xc3\xb6m ang chart na pang-ispektrum ng radyasyong solar na nagpapahayag ng liboyhaba ng radyasyong elektromagnetikong nasa electromagnetikong ispektrum na nasa maramihan ng isa sa ika-sampung milyon ng isang milimetro, o 1\xc3\x9710\xe2\x81\xbb\xc2\xb9\xe2\x81\xb0 mga metro. Naging kilala ang yunit ng habang bilang yunit na \xc3\x85ngstr\xc3\xb6m, at sa kalaunan bilang payak lamang na \xc3\xa5ngstr\xc3\xb6m._NEWLINE_Ang kaselanan ng paningin (biswal na sensitibidad) ng isang tao ay mula mga 4,000 mga angstrom (lila) hanggang 7,000 mga angstrom (madilim na pula) kaya nakapagbigay ang paggamit ng angstom bilang isang yunit ng isang patas na bilang ng diskriminasyong hindi kinakailangang bumaling sa mga yunit na praksyonal. Dahil sa kalapitan nito sa sukat ng mga kayarian atomiko at molekular naging bantog din ito sa kimika at kristalograpiya._NEWLINE_Bagaman binalak na tumugma sa 1\xc3\x9710\xe2\x81\xbb\xc2\xb9\xe2\x81\xb0 mga metro, para sa mas tiyak na pagsusuring pang-ispektrum kinakailangang pakahuluganang mas tumpak ang angstrom kaysa metro na hanggang sa pagsapit ng 1960 ay binibigyang kahulugan pa rin batay sa haba ng isang bareta ng metal na hinahawakan o itinatago sa Paris. Noong 1907, binigyang kahulugan ng Internasyunal na Unyong Astronomiko ang pandaigdigang angstrom sa pamamagitan ng paggawa sa liboyhaba ng pulang guhit ng kadmiyum sa hangin (astmospero ng mundo) bilang katumbas ng 6438.46963 internasyunal na mga angstrom, at tinangkilik ng Pandaigdigang Tanggapan ng mga Bigat at mga Sukat ang kahulugang ito noong 1927. Mula 1927 hanggang 1960, nanatili ang angstro bilang isang pumapangalawang yunit ng haba na ginagamit para sa ispektroskopyo, na nakahiwalay ang kahulugan mula sa metro, ngunit noong 1960, muling binigyan ng bagong kahulugan ang mismong metro ayon sa mga pananalitang ispektroskopiko, kaya naihanay ang angstrom bilang isang kabahaging kasingdami ng mga metro._NEWLINE_Sa ngayon, ang paggamit ng angstrom bilang isang yunit ay mas mababa ang kabantugan kaysa dati at sa halip mas kalimitang ginagamit na ang nanometro (nm) (na ang angstrom ay opisyal na hindi minumungkahing gamitin ng kapwa ng Pandaigdigang Komite para sa mga Bigat at mga Sukat at ng Pambansang Pamantayan sa Gawaing Metriko ng Amerika.\n_START_SECTION_\nSimbolong unikodigo\n_START_PARAGRAPH_\nIsinasama ng unikodigo ang "sagisag na angstrom" na nasa U+212B (\xc3\x85). Subalit, ang "sagisag na angstrom" ay ginawang normal na U+00C5 (\xc3\x85), at samakatuwid ay tinanaw bilang isang (dati nang umiiral) na kamalian sa pagsasakodigo, at mas mainam na gamitin ng tuwiran ang U+00C5 (\xc3\x85).\n_START_SECTION_\nEpekto sa tao\n_START_PARAGRAPH_\nKapag tinamaan at nabantad ang balat ng tao sa mga sinag ng liwanag ng araw na bumabagsak sa 2900 hanggang 3200 mga yunit ng Angstrom, nagreresulta ito sa dagandang o katim, ang pagpula at pagkasunog ng balat o kutis dulot ng pagkakabibilad sa araw.'